@001
śikṣāsamuccaya kārikā 
yadā mama pareṣāṃ ca bhayaṃ du:khaṃ ca na priyam | 
tadātmana: ko viśeṣo yattaṃ rakṣāmi netaram ||1|| 
du:khāntaṃ kartukāmena sukhāntaṃ gantumicchatā | 
śraddhāmūlaṃ dṛḍhīkṛtya bodhau kāryā matirdṛḍhā ||2|| 
(śikṣādaro) mahāyānādbodhisattvasya saṃbara: | 
marmasthānānyato vidyādyenānāpattiko bhavet ||3|| 
ātmabhāvasya bhogānāṃ tryadhvavṛtte: śubhasya ca | 
utsarga: sarvasattvebhyastadrakṣā śuddhivardhanam ||4|| 
paribhogāya sattvānāmātmabhāvādi dīyate | 
arakṣite kuto bhoga: ki dattaṃ yanna bhujyate ||5|| 
tasmātsatvopabhogārthamātmabhāvādi pālayet | 
kalyāṇamitrānutsargāt sūtrāṇāṃ ca sadekṣaṇāt ||6|| 
@002
tatrātmabhāve kā rakṣā yadanarthavivarjanam | 
kenaitallabhyate sarvaṃ niṣphalaspandavarjanāt ||7|| 
etatsidhyetsadā smṛtyā smṛtistīvrādarādbhavet | 
ādara: śamamāhātmyaṃ jñātvātāpena jāyate ||8|| 
samāhito yathābhūtaṃ prajānātītyavadanmuni: | 
śamācca na caleccittaṃ bāhyaceṣṭā nivartanāt ||9|| 
sarvatrāpacalo mandamatisnigdhābhibhāṣaṇāt | 
āvarjayejjanaṃ bhavyamādeyaścāpi jāyate ||10|| 
anādeyaṃ tu taṃ loka: paribhūya jināṃkuram | 
bhasmacchanno yathā vanhi: pacyeta narakādiṣu ||11|| 
ratnameghe jinenoktastena saṃkṣepasaṃvara: | 
yenāprasāda: satvānāṃ tadyatnena vivarjayet ||12|| 
eṣā rakṣātmabhāvasya bhaiṣajyavasanādibhi: | 
ātmatṛṣṇopabhogāttu kliṣṭāpatti: prajāyate ||13|| 
sukṛtārambhiṇā bhāvyaṃ mātrajñena ca sarvata: | 
iti śikṣāpadādasya bhogarakṣā na duṣkarā ||14|| 
svārthavipāka vaitṛṣṇyācchubhaṃ saṃrakṣitaṃ bhavet | 
@003
paścātāpaṃ na kurvīta na ca kṛtvā prakāśayet ||15|| 
lābhasatkārabhīta: syādunnatiṃ varjayetsadā | 
bodhisattva: prasanna: syāddharme vimatimutsṛjet ||16|| 
śodhitasyātmabhāvasyabhoga: pathyo bhaviṣyati | 
samyaksiddhasya bhaktasya niṣkaṇasyeva dehinām ||17|| 
tṛṇacchanna yathā śasyaṃ rogai: sīdati naidhate | 
buddhāṃkurastathā vṛddhiṃ kleśacchanno na gacchati ||18|| 
ātmabhāvasya kā śuddhi: pāpakleśaviśodhanam | 
saṃbuddhottayarthasāreṇa yatnabhāve tvapāyaga: ||19|| 
kṣameta śrutameṣeta saṃśrayeta vanaṃ tata: | 
sāmādhānāya yujyeta bhāvayedaśubhādikam ||20|| 
bhogaśuddhiṃ ca jānīyātsamyagājīvaśodhanāt | 
śūnyatākaruṇāgarbheceṣṭitātpuṇyaśodhanam ||21|| 
grahītāra: subahava: svalpaṃ ceda manena kim | 
na cātitṛptijanakaṃ vardhanīyamidaṃ tata: ||22|| 
ātmabhāvasya kā vṛddhirbalānālasyavardhanam | 
śūnyatākaruṇāgarbhāddānādbhogasya vardhanam ||23|| 
@004
kṛtvādāveva yatnena vyavasāyāśayau dṛḍhau | 
karuṇāṃ ca puraskṛtya yateta śubhavṛddhaye ||24|| 
bhadracaryāvidhi: kāryo vandanādi: sahādarāt | 
śraddhādīnāṃ sadābhyāso maitrī buddhādyanusmṛti: ||25|| 
sarvāvasthāsu satvārtho dharmadānaṃ nirāmiṣam | 
bodhicittaṃ ca puṇyasya vṛddhihetu: samāsata: ||26|| 
siddhi: samyakprahāṇānāmapramādāviyojanāt | 
samṛtyātha saṃprajanyena yoniśaścintanena ca ||27|| 
uwestlogo 
The rights of the materials herein are as indicated by the source (S) cited. Rights in the compilation, 
indexing, and transliteration are held by University of the West where permitted by law. See Usage 
policy for details. 
Our Address 
1409 N. Walnut Grove Avenue 
Rosemead, California 91770, U.S.A
(626) 571-8811 ext. 321
sanskrit@uwest. edu 
Newsletter 
Subscribe to our newsletter for latest updates about the canon text of our project 
Email Address 
SUBSCRIBE
@COPYRIGHT 2016, DIGITAL SANSKRIT BUDDHIST CANON 
POWERED BY: PEACENEPAL DOT COM